
Noteikumu projekta 10.punkts paredz grozīt noteikumu Nr. 198 286. punktu šādā redakcijā:
"286. Valsts augu aizsardzības dienests katru gadu sagatavo lauksaimnieku atlases kopu pārbaudēm uz vietas, aptverot vismaz TRĪS procentus no visiem lauksaimniekiem, kas pieteikušies ekoshēmas atbalstam par ekoloģiski nozīmīgu platību, ekoshēmas atbalstam par saudzējošo lauksaimniecības praksi un ekoshēmas atbalstam par slāpekļa un amonjaka emisiju un piesārņojumu mazinošu lauksaimniecības praksi. TRĪS procentu prasība attiecas uz katru intervences pasākumu atsevišķi. Pārbaudes atlasi veido, iekļaujot tajā lauksaimniekus gan pēc nejaušības principa, gan pamatojoties uz riska analīzi."

Redakcija paredz pārbaužu skaita samazināšanuno 5% uz 3% no visiem lauksaimniekiem katrā intervences pasākumā, tādejādi ievērojami pasliktinot jau šobrīd nepietiekamo kontroli, īpaši brīvprātīgajiem un dāsni apmaksātajiem ekoshēmu pasākumiem.
Nav pieļaujama Pārbaužu skaita samazināšana situācijā, kad Latvijā nav pilnvērtīga pesticīdu monitoringa vidē un regulāri tiek ziņots par pārkāpumiem AAL lietošanā, kā arī konstatēti regulāri ievērojami AAL atliekvielu pārsniegumi pārtikas produktos, īpāsi Latvijas biškopības produkcijā, kas ir verā ņemams indikators vides piesārņojumam ar AAL atliekvielām.

Izteikt 286. punktu šādā redakcijā:
"286. Valsts augu aizsardzības dienests katru gadu sagatavo lauksaimnieku atlases kopu pārbaudēm uz vietas, aptverot vismaz piecus procentus no visiem lauksaimniekiem, kas pieteikušies ekoshēmas atbalstam par ekoloģiski nozīmīgu platību, ekoshēmas atbalstam par saudzējošo lauksaimniecības praksi un ekoshēmas atbalstam par slāpekļa un amonjaka emisiju un piesārņojumu mazinošu lauksaimniecības praksi. Piecu procentu prasība attiecas uz katru intervences pasākumu atsevišķi. Pārbaudes atlasi veido, iekļaujot tajā lauksaimniekus gan pēc nejaušības principa, gan pamatojoties uz riska analīzi."

